**PROGRAM POMOČI OTROKOM IN MLADOSTNIKOM S ČUSTVENIMI IN VEDENJSKIMI TEŽAVAMI IN MOTNJAMI ZA VZGOJNO-IZOBRAŽEVALNE USTANOVE:**

|  |
| --- |
| **POMOČ Z USTVARJALNOSTJO IN UČINKOVITO TIMSKO DELO ZA BOLJŠE VKLJUČEVANJE OTROKA/MLADOSTNIKA S ČVM/ČVT**  **(10 ali 16-urni program strokovnega usposabljanja)** |

Vsebina predavanj:

Sklop predavanj udeležencem ponuja možnosti pomoči z ustvarjalnostjo za boljše vključevanje otrok in mladostnikov s čvm/čvt. Opredeli se tudi pomen timskega dela v korist otroku in mladostniku.

Preizkušene metode so sestavni del vzgojnih dejavnosti z mladostniki s ČVT/ČVM v vzgojni skupini in drugih skupin oseb s posebnimi potrebami.

Mladostnika v procesu ustvarjanja lahko učinkoviteje vodimo k prepoznavanju čustvenega stanja, samozavedanja, prepoznavanja lastnih zmožnosti, želji k boljšemu počutju, soočenju s težavami, strahovi in opredelitvi problema. Uspešneje ga vodimo tudi k rešitvam, z njim lažje določimo cilje in smernice za razvoj. Dajemo mu občutek, da je slišan, razumljen in vreden. Razvija čut za druge, čuječnost in izboljšuje boljšo samopodobo. Ustvarjalne delavnice so namenjene oblikovanju skupine, izboljšanju medsebojnega razumevanja in so uporabne za vse skupine ljudi, ki bi radi med seboj usklajeno delovali.

Spoznavali se bomo z uporabo umetnostne terapije z namenom boljše medsebojne komunikacije, samouresničevanja ter iskanja naših potencialov za večje pedagoške uspehe. Raziskovali bomo našo odprtost za izkustvo, razvijali senzibilnost in strmeli k izražanju čustev, mnenj, medsebojni strpnosti, se učili slišati in povedati; vse to z namenom, da bi to uspešneje učili tudi svoje skupine učencev.

Vsebina delavnic:

Vsebina programa je ozaveščanje pomena in ustreznega načina vključevanja vseh članov skupine- tudi tistih z izraženo čustveno ali vedenjsko motnjo ali težavo. Dejavnost spodbujajo aktivno vlogo posameznikov, radovednost in samoizražanje. Članu skupine ponuja možnost, da na najprej na neverbalni, kasneje pa lahko tudi verbalni način, izrazi svoje počutje, misli, želje, cilje itd. Prepoznava svoje odklonsko vedenje in išče načine za bolj sprejemljive oblike izražanja svojih potreb ali čustev. Pedagoškim delavcem so predstavljeni načini za vzpostavljanje varnega okolja in inkluzijo za otroke/mladostnike s ČVT/ČVM.

Opazen pa je tudi vpliv na izboljšanje delovanje medsebojnih povezav v strokovnem timu: ustreznejša komunikacija, pretočnost informacij, občutek medsebojne podpore v delovanju v korist otroku in mladostniku.

Vsi trije sklopi v tem programu pa opazno prispevajo k opolnomočenju, delovnemu elanu in ustvarjanju novih idej.

Skupina pedagoških delavcev bo svoje znanje pridobljeno v tem programu prenesla v svoje delovne ustanove svojim učencem in sodelavcem. S pomočjo izkustvenih delavnic bomo celotni skupini otrok pomagali izboljšati počutje in medsebojno sodelovanje ter sposobnosti učenja. Pri vseh članih bo večji občutek za izražanje svojih stisk in potreb ter tudi več priznanja lastne vrednost. Globalni cilj pa je vzpostavljanje zaupnega odnosa z otrokom/mladostnikom s čustveno ali vedenjsko težavo in s tem posledično zmanjševanje samomorov, samopoškodb, nasilništva, zlorab, medvrstniškega nasilja in odvisnosti. Vsekakor ni zanemarljiva tudi vrednost ozaveščenega, opolnomočenega pedagoškega delavca, ki se zaveda svoje vpliva na otroka/ mladostnika s ČVT/ČVM. Za vsakega člana vsakega tima in boljše delo je zagotovo pomemben tudi občutek sprejetosti in podpore s strani svojih kolegov. Ozaveščanje svojih potencialov in ustvarjanje novih pristopov pridobljenih v izkustvenih delavnicah lahko pozitivno vpliva na klimo v pedagoški ustanovi.

Vsebine z namenom boljšega medsebojnega odnosa in sprejemanja ter vključevanja bodo udeleženci lahko uporabili pri delu z otrokom/mladostnikom s ČVT/ČVM – med podajanjem učne snovi, umetniškimi dejavnosti, v razredni skupnosti in sodelovanjem z starši in člani tima strokovnih delavcev.

Cilji in namen programa: opolnomočenje strokovnih delavcev in razvijanje kompetenc za delo z otroci in mladostniki s ČVT/ČVM.

Individualno usposabljanje je v sklopu 4 ur oz. po dogovoru.

|  |  |  |
| --- | --- | --- |
| **POMOČ Z USTVARJALNOSTJO IN UČINKOVITO TIMSKO DELO ZA BOLJŠE VKLJUČEVANJE OTROKA/MLADOSTNIKA S ČVM/ČVT**  **(10 ali 16-urni program strokovnega usposabljanja)** | | |
| **TERMIN** | **Trajanje: 8 ur** | Št. ur |
| **14.30-16.00** | **PREDAVANJE (Melita Garvas)** | 4 |
| **POMEN USTVARJALNOSTI ZA OTROKA/MLADOSTNIKA S ČVT/ČVM**  UČINKI UMETNOSTNE TERAPIJE ZA KVALITETNEJŠE DELO Z OTROKOM/MLADOSTNIKOM S ČVT/ČVM  POMEN VKLJUČEVANJA /INKLUZIJE OTROKA/MLADOSTNIKA S ČVM/ČVT  UPORABA OSNOV DRAMSKE TERAPIJE ZA DELO Z OTROKOM/MLADOSTNIKOM s ČVT/ČVM  **SAMOURESNIČENJE S POMOČJO USTVARJALNOSTI V TIMU STROKOVNIH DELAVCEV** |  |
| **IZKUSTVENA LIKOVNA DELAVNICA (Melita Garvas)** | 6 |
| **POVEZOVALNE DEJAVNOSTI ZA OBLIKOVANJE SKUPINE**  NAMEN SKUPINSKE DELAVNICE:   * ozaveščanje potreb po sprejemanju in pripadnosti * navezovanje stika z otrokom/mladostnikom s ČVT/ČVM   izkustvena delavnica: **LIKOVNO USTVARJANJE**  **IN PREPOZNAVANJE ČUSTEV**  NAMEN DELAVNICE:   * izražanja čustev, mnenja, problema ali stanja ter učenja poslušanja s pomočjo umetniškega medija * ozaveščanje lastne celovitosti in stika z drugimi * prikaz primernih likovnih tehnik za delo z otrokom/mladostnikom s ČVT/ČVM * ozaveščanje problema, stiske in razrešitev * postavljanje ciljev |  |
| **TERMIN** | **Trajanje: 8 ur** | Št. ur |
| **16.00-17.30** | **IZKUSTVENA DRAMSKO TERAPEVTSKA DELAVNICA (Melita Garvas)** | 6 |
| **POVEZOVALNE DEJAVNOSTI ZA OBLIKOVANJE PRIJETNE SKUPINSKE KLIME V UČNI SKUPINI IN VKLJUČEVANJE OTROKA/MLADOSTNIKA S ČVT/ČVM IN/ALI TIMA STROKOVNIH DELAVCEV Z NAMENOM POEENOTENEGA DELOVANJA TER PREPOZNAVANJA IN REŠEVANJA PROBLEMATIKE ČVT/ČVM**  **DELAVNICE DRAMSKE TERAPIJE:**  NAMEN DELAVNIC:   * navezovanje stika s seboj in drugimi, * zaznavanje težav * opredelitev problema * opolnomočenje * čuječnost * raziskovanje neverbalne komunikacije * uglaševanje   Delavnica 1: POVEZOVANJE SKUPINE  Delavnica 2: Ozaveščanje strpnosti in prepoznavanje lastnih potencialov za delo z učencem s ČVT/ČVM.  Delavnica 3: ZAZNAVANJE TELESA  Delavnica 4: UGLAŠEVANJE S SEBOJ IN SOČLOVEKOM |  |
| **po dogovoru** | **INDIVIDUALNE URE STROKOVNEGA USPOSABLJANJA** |  |
| * **Pogovor, analiza stanja in ugotavljanje potreb** * **Priprava in izvajanje individualnega programa** * **Hospitacije** * **Svetovanje** |  |

Odgovorna oseba konzorcijskega partnerja:

Peter Pal, ravnatelj